NCH ผนึก SCB ผุดแคมเปญกระตุ้นยอดขาย ชูดบ.พิเศษ – ผ่อนต่ำ
NCH ร่วม SCB ผุดแคมเปญกระตุ้นแรงซื้อ ด้วยข้อเสนอพิเศษและอัตราดอกเบี้ยพิเศษ ผ่อนต่ำล้านละ 3,800 บาทต่อเดือน ซึ่งผ่อนนานถึง 3 ปี หวังดันยอดขาย - ยอดโอนทั้งปีเข้าเป้า
9 ส.ค. 2564

นายสมนึก ตันฑเทอดธรรม กรรมการผู้จัดการ บริษัท เอ็น. ซี. เฮ้าส์ซิ่ง จำกัด (มหาชน) หรือ NCH เปิดเผยว่า แคมเปญใหญ่ไตรมาส 3/2564 เป็นความร่วมมือผนึกพันธมิตรสถาบันการเงินใหญ่ คือ ธนาคารไทยพาณิชย์ จำกัด (มหาชน) หรือ SCB เพื่อช่วยเหลือผู้ซื้อบ้านแบรนด์ เอ็น.ซี ทุกโครงการ ทุกแบบบ้าน ให้ราคาพิเศษพร้อมตรึงราคาบ้านในทุกโครงการ บ้านเดี่ยว บ้านแฝด ทาวน์โฮม คอนโด ทุกทำเล ด้วยโปรบ้านพร้อมอยู่ 11โครงการ 11 ทำเล
โดยภายใต้แคมเปญ “หยุดที่ NC อยู่ฟรี 24 เดือน” กู้สูงสุดได้ถึง 110% และช่วยแบ่งเบาลดค่าใช้จ่ายให้กับครอบครัวที่อยากมีบ้านเพิ่มซึ่งทางเลือกที่ดีที่สุดด้วยข้อเสนอพิเศษ – อัตราดอกเบี้ยพิเศษ ผ่อนต่ำล้านละ 3,800 บาทต่อเดือน อีกทั้งยังผ่อนนานถึง 3 ปี เลือกบ้านสวยทำเลเด่นราคา 1.59 – 20 ล้านบาท โดย NCH จะช่วยแบ่งเบาช่วยลูกค้าผ่อนยาวถึง 2 ปี (อยู่ฟรี 24 เดือน)
สำหรับยอดขายบ้านแนวราบสามารถทำได้ตามเป้าโดยครึ่งปีแรกมียอดขายถึง 2,181 ล้านบาท และยังคงมีภารกิจต้องเร่งส่งมอบบ้านรอโอนให้กับลูกค้าอีกกว่า 500 ล้านบาท ในไตรมาส 3/2564
นอกจากนี้สิทธิพิเศษโครงการใหม่ล่าสุดโซนเหนือทำเลใกล้แนวรถไฟฟ้าสายสีเขียว สะดวกในการเดินทางเข้าสู่เมืองชั้นใน ให้ทุกวันคือการพักผ่อนของครอบครัว พบบ้าน นวัตกรรม NCXT บ้านเดี่ยวหลังใหญ่ NC On Green Charm ที่ผสานการดูแลคุณภาพชีวิตของผู้อยู่อาศัยในทุกช่วงวัย ในระดับราคา 5.90 – 20 ล้านบาท พิเศษโครงการ NC On Green Palm Park บ้าน Flexible Home ราคาเพียง 3.79 ล้านบาท บ้านฟ้าปิยรมย์ นีโอลา ทาวน์โฮม ราคา 2.29 ล้านบาท บ้านแฝด ราคา 3.69 ล้านบาท บ้านฟ้าปิยรมย์นอร์เดิร์น บ้านเดี่ยวนอร์ดิกสไตล์ ราคาเริ่ม 6 ล้านบาท ตามด้วยโครงการใหม่ บ้านฟ้ากรีนพาร์ค ธาม ลำลูกกาคลอง 7 ให้คุณภาพชีวิตดีๆพร้อมพื้นที่ใช้สอยกับฟังก์ชั่นลงตัวในราคาที่เอื้อมถึง ทาวน์โฮม ราคาเพียง 1.59 ล้านบาท บ้านแฝดสไตล์บ้านเดี่ยว ราคาเพียง 3.19 ล้านบาท
อีกทั้งพร้อมด้วยโซนตะวันตก พบบ้านเดี่ยวสไตล์ Thai Art Deco ที่ บ้านฟ้ากรีนเนอรี่ ทิวา ปิ่นเกล้า สาย 5 ราคาเริ่มต้น 4.50 ล้านบาท สัมผัสความมีสไตล์ที่ใช่ บ้านฟ้าทาวน์นี่ ปิ่นเกล้า-สาย 5 พรีเมี่ยมทาวน์โฮม ทุกฟังก์ชั่นตอบรับครอบครัวคนรุ่นใหม่บนทำเลคุณภาพพุทธมณฑลสาย 5 ราคาสุดพิเศษเพียง 2.70 ล้านบาท โครงการบ้านฟ้ากรีนเนอรี่ ปากเกร็ด ราชพฤกษ์ บ้านบนที่ดินขนาดใหญ่ ครบ คุ้ม ทำเลทอง ราชพฤกษ์ 4 ห้องนอน 4 น้ำ 4 ที่จอดรถ รับโปรแรงบ้านเดี่ยว 5.90 ล้านบาท
ทั้งนี้พิเศษสุดที่ไม่ควรพลาดชมบ้านแฝดสไตล์บ้านเดี่ยว ดีไซน์ลอฟท์ โซนตะวันออก เมืองพัทยา โครงการบ้านฟ้ากรีนเนอรี่ ลอฟท์ ใกล้แหล่งอำนวยความสะดวก บนนถนนชัยพรวิถี – พัทยาเหนือ พร้อมรับข้อเสนอสุดพิเศษ เริ่ม 3.89 ล้าน ฟังก์ชั่นลงตัว 4 ห้องนอน 3 ห้องน้ำ 2 ที่จอดรถใกล้โรงเรียนมารีย์วิทย์, โรงพยาบาลกรุงเทพ และเทอมินอล 21 พลาดไม่ได้กับ คอนโด เนทูเรซ่า 2 ห้องนอน ราคา 2.79 ล้านบาท และ คอนโด ดิอามองต์ เชียงใหม่ 2.20 ล้านบาท
อย่างไรก็ดีบริษัทฯต้องการให้ผู้ที่อยากมีบ้านในปีนี้ได้รับสิทธิพิเศษ และเป็นอีกหนึ่งทางเลือกของรูปแบบการใช้ชีวิตอย่างมีไลฟ์สไตล์ เริ่มต้นครอบครัวใหม่อย่างมีความสุขด้วยพื้นที่บ้านพร้อมฟังก์ชั่นรองรับการทำงานที่บ้าน ทำกิจกรรมครอบครัว เพื่อการเว้นระยะห่างทางสังคม สู่ความเป็น New Normal ปลอดภัยไปด้วยกัน
“แคมเปญ “หยุดที่ NC อยู่ฟรี 24 เดือน” ได้ตั้งเป้ายอดขายไว้ที่ 250 ล้านบาท นอกจากนี้ยังคงเดินหน้าเพื่อเปิดโครงการใหม่ ในปีนี้ 7 โครงการ จะส่งผลให้บริษัทฯสามารถทำผลประกอบการได้ตามเป้าหมาย ซึ่งจะมียอดรับรู้รายได้ที่ตั้งไว้ 2 พันล้านบาท และยอดขายสำหรับปีนี้ 3.50 พันล้านบาท” นายสมนึก กล่าว
           
 